Foreløpig forskningsrapport vekker oppsikt og skepsis om spredning og dødelighet.

Det kommer for tiden foreløpige forskningsrapporter på løpende bånd om korona-pandemien. Avveiningen mellom kvalitetssikring og behovet for å få ut nye funn er svært vanskelig i en slik situasjon.

Men hvis en ny foreløpig rapport fra et forskningsteam ved Oxford-universitetet er korrekt, først omtalt av Financial Times, kan veldig mye av det vi tror vi vet om korona-utbruddet være feil.

Les også: FHI frykter «store negative ringvirkninger» av ny koronastrategi

Mener at mange, mange flere har blitt smittet

Ifølge forskerne, ledet av professor Sunetra Gupta, kan allerede så mye som halvparten av Storbritannias befolkning være smittet av korona. Hvis så er tilfellet, vil det få enorme innvirkninger på håndteringen av pandemien.

Professor i teoretisk epidemoiologi Sunetra Gupta Foto: John Cairns (University of Oxford)

Deres antagelse er at utbruddet av korona har spredd seg på et langt tidligere tidspunkt utenfor Kina enn det man først har antatt, men at samtidig de aller, aller færreste i det hele tatt får noen symptomer. De mener at bare en forholdsvis liten gruppe blir syke.

Konsekvensen av dette er at viruset har kunnet spre seg fritt lenge før noen tiltak ble satt inn.

Les også: Koronakrisen kan ha overraskende effekt: - Nå har vi et felles prosjekt (+)

- Resultatene vi presenterer antyder at den pågående epidemien i Storbritannia og Italia startet minst en måned før det første rapporterte dødsfallet og at det allerede har bygget seg opp en betydelig flokkimmunitet i begge landene, skriver de i sin rapport.

Antakelsene baserer seg på datamodeller med informasjon fra Storbritannia og Italia, og er ikke basert på faktisk testing av befolkningen. De argumenterer for at det viktige nå er å gjøre en betydelig investering i å teste friske personer for om de har hatt sykdommen.

Dette gjøres ved å ta en blodprøve for å se om det er antistoffer i blodet som henger sammen med korona-viruset.

Les også: FHI vil teste folk for antistoffer

Møtes med skepsis

Rapporten har fått mye oppmerksomhet, men har blitt møtt med en del skepsis.

- Det er litt bekymringsfullt at de har gått rett til media, sier Tim Colborun ved University College London's Institute for Globale Health til Wired.

Carl T Bergstrom ved University of Washington mener omtalen av rapporten har gått for langt.

En helt annen dødsrate?

Hvis forskerne har rett i at store deler av befolkningen allerede er smittet, så vil det snu opp-ned på statistikken for syke og døde.

Storbritannia har i skrivende stund i overkant av 8000 bekreftede korona-smittede og 422 dødsfall, noe som gir en dødsrate på rundt 5 prosent av de bekreftede smittede.

Les også: Børskollaps og rentefall: Slik sikrer du pensjonen din (+)

Hvis det derimot skulle vise seg at antall smittede kan måles i millioner, fremfor tusener, vil dødsraten til viruset falle ned til langt under det som er vanlig for influensa.

Om modellene er korrekte betyr dette også at den voldsomme økningen i antall sykehusinnleggelser ikke vil komme.

Det er derimot svært viktig å understreke at dette ikke er bekreftede funn.

Nettavisen har bedt om kommentar fra Folkehelseinstituttet på rapporten. Vi har så langt ikke fått svar.